text: Els socis de CiU a Galeuscat salven els Pressupostos a Zapatero La República
  Els socis de CiU a Galeuscat salven els Pressupostos a Zapatero
  Zapatero ja té un principi d'acord per salvar els pressupostos de 2009. Els socis de CiU a la coalició Galeuscat, el PNB i El BNG han pactat amb els socialistes espanyols acostar posicions en els comptes de l'Estat. Els detalls de l'acord s'acabaran de pulir el cap de setmana i dilluns es presentarà.
  De moment, PNB i Bloque ja no presentaran avui esmena a la totalitat. Si l'acord acaba de fructificar, el PSOE sumaria els sis econs dels nacionalistes bascos i els dos gallecs als seus 169 escons. La majoria està fixada en 176.
  Aquestes dues formacions ja van ser el coixí de Zapatero en el tram final de la darrera legislatura i amb els seus vots van evitar, entre altres, la reprovació de la Ministra espanyola de Foment, Magdalena Álvarez, per la seva gestió de les rodalies RENFE a Catalunya.